b'\n_START_ARTICLE_\nToma\xc5\xbe Godec\n_START_SECTION_\n\xc5\xbdivljenjepis\n_START_PARAGRAPH_\nGodec se je izu\xc4\x8dil za strojarja in imel v Bohinjski Bistrici majhno usnjarno v kateri se je marca 1939 konstituiralo takratno za\xc4\x8dasno vodstvo KPJ kot nov Centralni komite Komunisti\xc4\x8dne partije Jugoslavije s Titom na \xc4\x8delu. \xc4\x8clan partije je bil verjetno \xc5\xbee prej, najverjetneje je v KPJ vstopil 1938. Leta 1939 je organiziral Zvezo delavnega ljudstva v Bohinju, 1940 se je kot delegat udele\xc5\xbeil 5. dr\xc5\xbeavne konference KPJ v Zagrebu. Po okupaciji je postal eden glavnih organizatorjev NOB v Bohinju in bil tudi med pomembnimi organizatorji oboro\xc5\xbeene vstaje na \xc5\xa1ir\xc5\xa1em obmo\xc4\x8dju Gorenjske. Marca 1942 so ga ukopatorji ujeli, ga v gestapovskih zaporih v Begunjah na Gorenjskem mu\xc4\x8dili in usmrtili v plinski celici v Mauthausnu._NEWLINE_Godec je bil organizator smu\xc4\x8darskega \xc5\xa1porta, graditelj planinskih ko\xc4\x8d in reprezentant Jugoslavije v smu\xc4\x8darskem teku. Leta 1931 je na svetovnem prvenstvu v teku na 50\xc2\xa0km osvojil 21. mesto. Po njem se imenuje tradicionalni God\xc4\x8dev memorial v smu\xc4\x8darskih tekih, njegova hi\xc5\xa1a pa je urejena kot muzej.'